b'\n_START_ARTICLE_\nNorges Gang- og Mosjonsforbund\n_START_PARAGRAPH_\nNorges Gang- og Mosjonsforbund (NGF) var et s\xc3\xa6rforbund som ble stiftet som Norges Gangforbund i 1936. Forbundet endret senere navn til Norges Gang- og Turmarsjforbund og fra 2003. Etter en periode med svak \xc3\xb8konomi ble det besluttet \xc3\xa5 sl\xc3\xa5 forbundet sammen med Norges Friidrettsforbund i 2009._NEWLINE_NGF organiserte norsk kappgang, konkurranser og eget landslag. Ogs\xc3\xa5 mosjonsidrett i form av eksempelvis turmarsjer og stavgang ble organisert av NGF. Forbundets form\xc3\xa5l var \xc3\xa5 legge til rette for styrking av den allmenne norske helsetilstand._NEWLINE_Forbundet var medlem av Norges Idrettsforbund (NIF) og Det internasjonale friidrettsforbundet (IAAF). I 2004 var det n\xc3\xa6r 50 000 medlemmer knyttet til NGF. Administrasjonen hadde sitt hovedkontor i Os i Hordaland.'